 Bat: Kìí ṣe ènìyàn nìkàn ló ń ṣe òfin ìyàsọtọ lásìkò àìsàn ẹranko kan rèé tó ń ṣe bẹẹ Sáájú àsìkò yìí tí àjàkálẹ ààrùn kan bá ti bẹ sílẹ, tó sì jẹ pé ààrùn náà sábà máa n ràn láti ọdọ ẹnìkàn si ẹlòmíràn, àwọn àjọ tó ń gbógun ti àjàkálẹ ààrùn jákèjádò àgbàyé a máa ṣètò àwọn ibi ìyàsọtọ fún àwọn tó ba ni ààrùn náà. Ẹwẹ, ìwádìí kan ti fi ìdí rẹ múlẹ pé iṣe ènìyàn ni ìṣe ẹranko, ẹranko kan náà wà tó máa n ṣe ètò ìyàsọtọ lásìkò tí wọn ba wà lórí àkéte àìsàn. Àbí, ẹyín ni ẹrànko kìí ṣe àìsàn? Ẹranko à máa ṣe àìsàn wọn si ń gba ìtọjú láàrìn ara wọn pẹlú. Nínú àtẹjáde ìwádìí kan ti fásìtì Oxford ṣe lo ti fi ìdí rẹ múlẹ pé, ti àwọn àdán bá wà lórí àkéte àìsan wọn máa n sètò ìyàsọtọ kí ààrùn náà ma baa tànkálẹ. Gẹgẹ bí ìwádìí náà ṣe sọ, àwọn onímọ tí kọkọ gbé ọrọ náà yẹwò nínú yàrá àyẹwò, kí wọn to lọ ṣe ìwádìí láàrín àwọn àdàn náà. Ìwádìí ni ní kété tí àdán bá ti rii pé òun ṣe àìsàn ní yóò ti ya ara rẹ sọtọ kúrò láàrín àwọn tó kù kìí àìsàn náà má ba tànkálẹ. Nínú ìwàdìí míràn ni ìwádìí ti fihan pé àwọn ẹrànko míràn a maa ya ara wọn sọtọ fúnra wọn, sùgbọn nígbà míràn ẹwẹ àwọn ni wọn yóò pa èyíkéyìí tó bá ni àìsàn náà kí o ma ba ko ran ẹlòmíràn. : Ǹjẹ ẹmọ pé kìí ṣe ènìyàn nìkan lo ń ṣe ètò ìyaraẹni sọtọ lásìkò tí wọn bá ń ṣe àìsàn? 